Mohammad Hatta

Dr.(HC) Drs. H. Mohammad Hatta (tanggulo unte, Mohammad Athar, toli u masahuru Bung Hatta; pilotutu to Fort de Kock (masa botiya Bukittinggi, Sumatera Barat), Hindia Belanda, 12 Agustus 1902 – yilate to Jakarta, 14 Maret 1980 to uumuru 77 lo tawunu) de'uwito yito Wakil Presiden Indonesia ta bungaliyo. Tiyo botiya Proklmator kemerdekaan lo Indonesia 17 Agustus 1945 wole Soekarno.

Tiyo wawu te Soekarno dihu-dihu peranan uda'a lopomaradeka Indonesia lonto penjajahan lo Walanta wawu memproklamirkanya to tanggal 17 Agustus 1945. Tiyo olo pernah lowali Perdana Menteri to delomo Kabinet Hatta I, Hatta II wawu RIS. Tiyo lotowuli to jabatan wakil presiden to taawunu 1956, sababu lohihede wolo Presiden Soekarno. Hatta olo otawa lo tawu daata lowali Bapak Koperasi Indonesia.

Bandar udara internasional Tangerang Banten, Bandar Udara Soekarno-Hatta, lopohuna lo tangguliyo u mohurumati jasaliyo ode negara. Tangguliyo olo pilopokkaliliyo to lipu lo Walanta, lowali tanggulo dalalo to kawasan perumahan Zuiderpolder, Haarlem dengan nama Mohammed Hattastraat.
To taawunu 1980, tiyo yilate wawu yilobungiyo to Tanah Kusir, jakarta. Bung Hatta ma pilopotatapuliyo lowali tala ngota lo Pahlawan nasional Indonesia tanggal 23 Oktober 1986 payu Keppres nomor 081/TK/1986.

 Tutumulo 
Mongodula'a le Mohammad Hatta yito tiyamoliyo tanggu-tanggula te Muhammad Djamil wawu tiiloliyo Siti Saleha tangguliyo, asali lonto Minangkabau. Tiyamoliyo botiye wali lo ulama tarekat to Batuhampar, totili lo Payakumbuh, Sumatra Barat. Tiiloliyo asali lonto ongongala'a lodahangi to Bukittinggi.

Tiyo pilotutuliyo lo tanggula unte Muhammad Athar to tanggal 12 Agustus 1902. Tangguliyo, Athar asaliliyo lonto tahe lo Arabi, ma'analiyo moonu. Tiyo botiye wala'a oluwoliyo, ta mohula tangguliyo Rafiah, pilotutu to taawunu 1900.
Lonto u kikingo tiyo botiye tilummula to ngongala'a ta'ati lo ajaran Isilamu. Tiyombu imbihu tiyamoliyo, Abdurahman Batuhampar ta lomongu Surau Batuhampar, ngo'idi lo surau u onggo hetihula lapato popateya Padri.
Tiyamoliyo yilate to sa'ati tiyo uumuru pitu lohula. To'u lapatiyo ma'o tiyamoliyo yilate, tiiloliyo nilika le Agus haji Ning, dahangi lonto Palembang.

 Referensi 

Dalala:Tawu